《游玉岩》
宋代·陈谨

预作重阳半日游，行厨望客属鳌头。
樽前绿橘当时果，岭下清泉彻夜流。
新竹未斑秋正好，晚禾才熟岁仍收。
使君须尽登临兴，行捧天书未许留。
同向天岩最上游，诗翁来见九螭头。
僧房为映川原好，野水空随岁月流。
玉节朝天行日促，金风驱雨暮云收。
已摹大字镌山骨，要与匡庐万古留。

作者简介：陈谨，官提刑（《宋诗拾遗》卷一五）。今录诗二首。